རྒྱ་ནག་དང་ཨ་ཧྥེ་རི་ཁའི་རྒྱལ་ཁབ་ཁག་གི་ཚོང་འབྲེལ་ལྷན་ཚོགས་ཐོག་ལྷོ་ཨ་ཧྥེ་རི་ཁའི་སྲིད་འཛིན་ནས་རྒྱ་ནག་གིས་དཔལ་འབྱོར་ཡར་རྒྱས་སུ་གཏོང་བར་དགའ་བསུ་ཡོད་ཀྱང་དཔལ་འབྱོར་གྱི་དབང་ཤུགས་གསར་པའི་མི་སེར་སྤེལ་བར་མོས་མཐུན་མེད་སྐོར་བརྗོད་འདུགཟླ་འདིའི་ཕྱི་ཚེས་༣ནས་ཉིན་གྲངས་གཉིས་རིང་རྒྱ་ནག་གི་རྒྱལ་ས་པེ་ཅིན་དུ།རྒྱ་ནག་དང་ཨ་ཧྥེ་རི་ཁ་རྒྱལ་ཁབ་ཁག་གི་བར་ཚོང་ལས་མཉམ་འབྲེལ་གྱི་ལས་འཆར་ཚོགས་འདུ་ཞེས་པ་ཞིག་སྐོང་ཚོགས་བྱས་ཡོད་པ་དང་།ཐེངས་འདིའི་ལྷན་ཚོགས་ཐོག་ཨ་ཧྥེ་རི་ཁའི་རྒྱལ་ཁབ་སི་ཝཱ་ཛི་ལན་ཌི་མ་གཏོགས་གཞན་རྒྱལ་ཁབ་༥༣གྱི་སྐུ་ཚབ་མཉམ་ཞུགས་བྱས་ཡོད་པ་མ་ཟད།ཚོགས་ཐོག་ཏུ་རྒྱལ་ཁབ་ཚང་མས་རྒྱ་ནག་ལ་མཉམ་འབྲེལ་བྱས་ཏེ་སོ་སོའི་རྒྱལ་ཁབ་ཡར་རྒྱས་གཏོང་ཐབས་ལ་མོས་མཐུན་བྱས་ཡོད་སྐོར་བསྒྲགས་འདུགལྷན་ཚོགས་ཐོག་མཉམ་ཞུགས་མ་བྱས་པའི་སི་ཝཱ་ཛི་ལན་ཌི་ནི་ཐའེ་ཝན་དང་ཕྱི་འབྲེལ་ཡོད་པའི་ཨ་ཧྥེ་རི་ཁའི་རྒྱལ་ཁབ་གཅིག་པུ་དེ་ཡིན་འདུག